section_heading: Stanovništvo
paragraph_text: 2015. godine Hrkanovci Đakovački su imali 116 stanovnika uglavnom pravoslavne vjere. U dalekoj prošlosti Hrkanovci su pripadali posjedu Nevna ( Levanjska Varoš ), a bili su naseljeni pretežito katolicima. Godine 1683. selo je spaljeno od strane turskih četa, tada su spaljena sela Siloninci i Salkovac koja više ne postoje, a danas pripadaju teritoriju samih Hrkanovaca. Selo je ponovno naseljeno 1697. godine doseljenicima pravoslavne vjere iz Bosne i Korduna. Broj stanovnika u prvoj polovici 20. stoljeća raste te selo postaje prvo iza Trnave po broju žitelja. Nakon Drugog svjetskog rata broj stanovnika drastično pada. Hrkanovci se danas nalaze na dnu ljestvice, po broju stanovnika, u općini Trnava.